id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id id id id ms id id id id id es id ms ms ms id ms id id id id ms id id id id ms ms id id ms id ms id id ms id id hy hy hy id id id id ms id id ms ms id id id id ms tr id id id id ms ms en en en en en id id id id id en id id jv ms id id it es id id en id ms ms ms ms ms ms
Skizofrenia Adalah Penyebab Split Personality, Betul Ke? - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Isu Kesihatan Mental Lain
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Benarkah Penghidap Skizofrenia Ada Dua (Atau Tiga) Personaliti Berbeza?
Ditulis oleh Fatin Zahra Disemak pada 21/06/2022
Disemak secara perubatan oleh Dr. Joseph Tan
Benarkah orang yang menghidap skizofrenia mempunyai split personality? Percaya atau tidak, ini merupakan satu salah fahaman yang lazim mengenai skizofrenia. Untuk pengetahuan anda, skizofrenia adalah sejenis penyakit mental yang mempengaruhi cara seseorang berfikir dan bertindak.
Pesakit skizofrenia selalunya mempunyai realiti yang terganggu. Sebab itulah mereka selalu mendengar suara atau nampak sesuatu yang tidak wujud.
Walau bagaimanapun, jangan percaya 100% apa yang anda tonton di kaca televisyen.
Disebabkan paparan skizofrenia di media massa yang kurang tepat, ramai orang yang salah anggap dan salah tafsir mengenai penyakit skizofrenia.
Di Amerika Syarikat, hampir 1% penduduknya menghidap skizofrenia.
Wanita selalunya akan menghidap skizofrenia ketika berusia 20 hingga 30 tahun, manakala lelaki pula ketika remaja hingga awal 20 tahun.
Hingga hari ini, punca sebenar skizofrenia masih belum dapat dikenal pasti.
Untuk mendapatkan lebih banyak info tentang Kesihatan Mental, sila dapatkannya di sini.
Mitos popular mengenai skizofrenia
Dalam artikel kali ini, kami akan mematahkan beberapa mitos yang lazim dikaitkan dengan penghidap skizofrenia. Jom, ikuti penjelasan kami di bawah:
Mitos 1: Penghidap skizofrenia mempunyai dua personaliti berbeza
Fakta sebenar: Skizofrenia sebenarnya merupakan kondisi yang berbeza dengan kecelaruan identiti disosiatif (DID) yang akan menyebabkan masalah ‘split personality’.
Menurut sebuah tinjauan yang dilakukan oleh National Alliance on Mental Illness (NAMI) di Amerika Syarikat, rata-rata penduduk negara tersebut percaya bahawa penghidap skizofrenia mempunyai dua atau banyak personaliti yang berbeza.
Namun, tanggapan ini tidak benar sama sekali. Penghidap skizofrenia mempunyai 1 personaliti, sama seperti orang lain.
Bagi penghidap DID pula, mereka mempunyai 1 personaliti yang dipecahkan ke dalam fragmen yang lebih kecil.
Beza utama penghidap skizofrenia dan DID ialah simptomnya. Penghidap skizofrenia selalunya mengalami halusinasi dan delusi. Simptom ini tidak berlaku pada pesakit DID.
Mitos 2: Penghidap skizofrenia adalah berbahaya dan ganas
Fakta: Bukan semua penghidap skizofrenia adalah berbahaya atau ganas. Malah, mereka sering disalah tafsir sebagai orang gila disebabkan pemaparan mereka dalam media massa.
Adakah penghidap skizofrenia lebih ganas dan berkemungkinan melakukan sesuatu yang berbahaya?
Menurut American Psychiatric Association, jarang sekali penghidap skizofrenia mempunyai sifat sebegini. Walau bagaimanapun, perilaku mereka kadangkala sukar untuk diramal.
Jangan sesekali percaya dengan paparan watak-watak skizofrenia di kaca televisyen. Selalunya, mereka ini digambarkan sebagai seorang yang jahat dan mudah melakukan jenayah.
Namun, semua ini hanya mencetuskan salah faham yang lebih serius mengenai skizofrenia.
Malah, pemaparan sebegini juga tidak sensitif dan hanya akan membuatkan stigma mengenai penyakit mental menjadi semakin teruk.
Ini 5 Kaedah Rawatan Alternatif Bagi Gangguan Skizofrenia, Terbukti Boleh Kurangkan Simptom
4 Daripada 10 Ribu Rakyat Malaysia Menghidap Skizofrenia! Hentikan Stigma Pada Mereka
Mitos 3: Penghidap skizofrenia hanya alami halusinasi
Fakta: Walaupun penghidap skizofrenia mengalami halusinasi dan delusi, ini bukanlah satu-satunya simptom penyakit mental tersebut.
Kebanyakan orang menganggap halusinasi merupakan satu keadaan yang menyebabkan seseorang itu melihat sesuatu yang tidak wujud.
Namun, tanggapan ini tidak tepat sama sekali. Mereka yang alami halusinasi juga boleh mendengar suara, menghidu serta merasai sensasi tertentu pada kulit.
Delusi pula merupakan satu keadaan atau kepercayaan yang nampak logik pada pemikiran penghidap skizofrenia. Mereka menganggap kepercayaan mereka itu sesuatu yang benar walaupun telah dihidangkan dengan informasi yang betul.
Namun, halusinasi dan delusi bukanlah satu-satunya simptom skizofrenia. Mereka juga boleh mengalami simptom lain seperti ketiadaan motivasi, sukar berhubung dengan orang lain, mengalami kesukaran untuk menunjukkan emosi dan pelbagai lagi.
Tidak dinafikan, pesakit skizofrenia mungkin nampak menakutkan ketika mereka alami halusinasi dan delusi.
Malah, ramai yang anggap pesakit ‘dirasuk’ atau mempunyai masalah lain yang berkait rapat dengan dunia mistik.
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Mitos 4: Penghidap skizofrenia boleh menjadi orang lain secara tiba-tiba
Fakta: Perubahan dramatik dari segi personaliti amat jarang berlaku dalam kalangan penghidap skizofrenia.
Simptom skizofrenia selalunya makan masa untuk muncul.
Malah, skizofrenia selalunya memakan masa selama bertahun-tahun sebelum dikesan. Selalunya, penghidap kondisi ini hanya akan didiagnosis setelah mereka alami episod mental yang teruk.
Jika anda menghidap skizofrenia, antara simptom awal kondisi ini ialah:
Tidak meminati aktiviti normal.
Suka mengasingkan diri daripada aktiviti harian.
Simptom lain seperti delusi dan halusinasi akan muncul kemudian.
Mitos 5: Kondisi ini tidak boleh dirawat
Fakta: Skizofrenia adalah sejenis penyakit yang boleh dirawat melalui pelbagai jenis cara.
Kini, ada banyak rawatan yang sesuai untuk pesakit skizofrenia. Selain pemberian ubat-ubatan, pesakit skizofrenia juga mempunyai banyak opsyen lain seperti terapi dan stimulasi magnetik.
Sama seperti diabetes dan penyakit jantung, skizofrenia adalah penyakit yang boleh dirawat.
Walau bagaimanapun, rawatan mungkin berbeza mengikut simptom pesakit serta cabaran yang dialami.
Skizofrenia adalah penyakit yang sering disalahertikan. Malah, ada banyak tanggapan negatif mengenai penyakit ini.
Tidak dinafikan, kondisi ini merupakan antara penyakit mental yang sukar untuk dikawal.
Malah, simptomnya juga berbeza mengikut individu. Ada yang alami halusinasi dan delusi, manakala ada juga yang sukar menganalisis informasi dan membuat keputusan.
Walaupun skizofrenia adalah penyakit yang sukar dan kompleks, namun ia boleh dirawat. Malah, dengan kombinasi ubat-ubatan dan terapi, pesakit boleh menjalani hidup yang sihat seperti orang lain.
Hello Health Group tidak menawarkan nasihat perubatan, diagnosis atau rawatan.
Six Myths About Schizophrenia. https://www.psycom.net/schizophrenia/six-myths-about-schizophrenia/. Accessed on April 26, 2022.
From anxiety to schizophrenia: Mental health conditions explained . https://www.ourbetterworld.org/series/mental-health/support-toolkit/anxiety-schizophrenia-mental-health-conditions-explained?gclid=CjwKCAjwjZmTBhB4EiwAynRmD3F5kwNYuFYgFKYdzbuHQLEN5fyj_Vkvil4IzB_BbMFNld9NPCiZ3hoCWuMQAvD_BwE. Accessed on April 26, 2022.
What is Schizophrenia? https://psychiatry.org/patients-families/schizophrenia/what-is-schizophrenia. Accessed on April 26, 2022.
Schizophrenia. https://www.mayoclinic.org/diseases-conditions/schizophrenia/symptoms-causes/syc-20354443. Accessed on April 26, 2022.
Schizophrenia. https://www.who.int/news-room/fact-sheets/detail/schizophrenia. Accessed on April 26, 2022.
5 Simptom Skizofrenia Yang Patut Anda Tahu
Ditulis oleh Fatin Zahra Disemak pada 21/06/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.